open-index/open-wikipedia-markdown huggingface dataset:
Petos (täsmennyssivu)

**Petos** voi tarkoittaa ainakin seuraavia:

* petos, rikos
* Petos, suomalainen rap-artisti
* *Petos*, Dragonlance-kirjasarjaan kuuluva teos
* *[[Petos (vuoden 1983 elokuva)|Petos]]* (engl. *Betrayal*), yhdysvaltalainen elokuva vuodelta 1983
* *[[Petos (vuoden 1988 elokuva)|Petos]]*, suomalainen elokuva vuodelta 1988.
* *[[Petos (televisiosarja)|Petos]]*, tanskalainen televisiosarja vuodesta 2016 alkaen
Greatest Lovesongs Vol. 666

**Greatest Lovesongs Vol. 666** on HIM-yhtyeen ensimmäinen albumi vuodelta 1997. Sen tuottajana toimi Hiili Hiilesmaa. 

Albumilta julkaistiin singleinä kappaleet "When Love and Death Embrace", "It's All Tears" ja "Your Sweet Six Six Six". Saksassa levy julkaistiin hieman erilaisella kappalejärjestyksellä: "For You" on aloitusraidan sijaan päätösraita. *Greatest Lovesongs Vol. 666* on yksi parhaimmin menestyneistä debyyttialbumeista Suomessa. Levyn naislauluosuudet ovat Sanna-June Hyden ja Asta Hannulan laulamia. Albumi on myös *[[Venus Doom|Venus Doomin]]* ohella ainoa HIM-levy, jolla kuullaan perusvirettä alemmas viritettyjä kappaleita.

## Kaupallinen menestys
Albumia on myyty  Suomessa.

## Yhtyeen kokoonpano
* Mikko Lindström – kitara
* Antto Melasniemi – kosketinsoittimet
* Mikko Paananen – basso
* Juhana Rantala – rummut
* Ville Valo – laulu

## Kappaleet
# 
# 
# 
# 
# 
# 
# 
# 
# 

## Lähteet
Kolli

**Kolli** tarkoittaa:

*kolli, uroskissa
*kolli, rahti- ja matkatavarayksikkö
*Kollivuoret, vuoristo Etelä-Intiassa.

## Sukunimenä
*Eino Kolli (1925–2016), yrittäjä ja yritysjohtaja, teollisuusneuvos
Razorblade Romance

**Razorblade Romance** on HIM-yhtyeen toinen albumi. Levy äänitettiin Walesissa vuonna 1999, ja sen tuottajana oli John Fryer. Levy nousi listaykköseksi Suomessa ja Saksassa. Sinkkuina julkaistiin "Join Me in Death", "Poison Girl", "Right Here in My Arms" ja "Gone with the Sin". *Razorblade Romance* kuuluu Suomen myydyimpiin rocklevyihin ja oli vuoden 2000 myydyin levy Suomen albumilistalla ja se oli yhtyeen hyppy tähteyteen. Albumi ja siitä julkaistu hittisingle "Join Me" olivat yhtaikaa Saksan listojen ykkösenä. Suomessa levy on myynyt yli 101 000 kappaletta ja muualla maailmassa kaksi ja puoli miljoonaa kappaletta.

Levy valittiin Emma-gaalassa *Vuoden albumiksi* vuonna 2000.

Levyn kansikuvassa poseeraa Ville Valo. Kuvan on ottanut Jouko Lehtola.

## Kappaleet

# 
# 
# 
# 
# 
# 
# 
# 
# 
# 
# 

### Digipak-version bonuskappaleet

#  
# 

### Kansainvälinen versio

#### CD 1
# 
# 
# 
# 
# 
# 
# 
# 
# 
# 
# 
# 

#### CD 2 (Live)
# 
# 
# 
# 
# 
# 

### HER-versio

# 
# 
# 
# 
# 
# 
# 
# 
# 
# 
# 
# 
# 
# 
# 

Vuonna 2002 yhtyettä markkinoitiin jonkin aikaa Yhdysvalloissa nimellä HER, kun HIM-niminen post-rock-yhtye ei antanut lupaa nimensä käyttöön. Vuoden kestäneen riidan jälkeen suomalaiset kuitenkin saivat oikeuden käyttää omaa nimeään maksettuaan yhtyeelle korvauksia.

## Kokoonpano levyllä
* Ville Valo &ndash; laulu
* Mikko Lindström &ndash; kitara
* Mikko Paananen &ndash; basso, taustalaulu
* Jussi-Mikko Salminen &ndash; koskettimet
* Mika Karppinen &ndash; rummut

## Arvostelut
* Imperiumi: 9+/10
* Soundi: 

## Lähteet

## Kirjallisuutta
* *
Amerikoiden silta

**Amerikoiden silta** (, ) on Panaman kanavan ylittävä maantiesilta Panamassa. Se sijaitsee Panaman kanavan Tyynen valtameren puoleisessa päässä. Silta rakennettiin vuonna 1962 ja maksoi 20 miljoonaa Yhdysvaltain dollaria.

Se oli ainoa Etelä- ja Pohjois-Amerikkaa yhdistävä silta vuoteen 2004 asti, jolloin Puente Centenario (”Satavuotissilta”) valmistui.

## Lähteet
Uskovainen

**Uskovainen**, **uskova** on henkilö, joka uskoo hartaasti Jumalaan ja toteuttaa uskoaan arjessa. Nimitystä uskovainen myös käytetään viitattaessa halveksivasti jonkin liikkeen tai muun vastaavan kiihkeisiin kannattajiin, esimerkiksi poliittisen ääriliikkeen uskovaiset.

Käsite *olla uskovainen* on yleisemmin käytössä protestanttisissa kirkkokunnissa, joissa tähdennetään ihmisen pelastuvan *yksin uskosta* (lat. *[[sola fide]]*). Ihminen saa Jumalalta lahjaksi pelastavan uskon (pelastuu siis yksin armosta).

## Suomalainen uskonnollisuus
Vuoden 2011 kirkon tutkimuskeskuksen tutkimuksen mukaan 27 prosenttia suomalaisista uskoi kristinuskon Jumalaan, ja 21 prosenttia suomalaisista ei uskonut Jumalan olemassaoloon. Saman tutkimuksen mukaan suomalaisten usko kristinuskon keskeisiin opetuksiin on vähentynyt selvästi.

Suomen luterilaisen kirkon vuonna 1996 tekemässä tutkimuksessa 45 prosenttia suomalaisista piti itseään uskovina. Naisista uskovia oli 56&nbsp;% ja miehistä 33&nbsp;%. Maaseudulla uskovia oli 51&nbsp;% ja kaupungeissa 34&nbsp;%. 15–24-vuotiaista itseään piti uskovina 33&nbsp;% ja yli 65-vuotiaista 65&nbsp;%. Koulutustaso ei vaikuttanut uskovien osuuteen. Luterilaiseen kirkkoon kuuluvista uskovina piti itseään 46&nbsp;%, muihin uskontokuntiin kuuluvista 75&nbsp;% ja uskontokuntiin kuulumattomista 22&nbsp;%.

## Terminologiaa
Uskovaisista käytetään yleiskielessä myös nimitystä uskossa oleva, vakaumuksellinen henkilö tai vakaumuksen mies/nainen. Uskovaisten kesken käytössä oleva slangisana on uskis.

Uskovaisen vastakohta on ei-uskova tai uskosta osaton henkilö (ei siis ei-uskovainen).

## Katso myös
* Kirkko-oppi
* Uskonnollisuus

## Lähteet

## Aiheesta muualla

* Anu Silfverberg: Uskottomat . Helsingin Sanomat 17.4.2003.
Šerpat

**Šerpat** ovat Nepalissa Himalajan vuoristossa asuva kansa. Šerpojen puhuma šerpan kieli kuuluu tiibetiläis-burmalaiseen kieliryhmään. Erityisesti kaupungeissa asuvat šerpat ovat kuitenkin alkaneet puhumaan yhä enenevässä määrin nepalia, ja asenteet šerpan kieltä kohtaan eivät ole kovinkaan positiiviset. 

Šerpat tunnetaan erityisesti Himalajan vuoristoalueen oppaina ja hyvinä vuorikiipeilijöinä. Vaikka termiä šerpa käytetään nykyään viittaamaan yleisesti kaikkiin Himalajalla kantajina toimiviin ihmisiin, useat etniset šerpat ovat tarkkoja erosta: etniset šerpat toimivat useammin enemmän oppaina kuin kantajina ja näin ansaitsevat korkeampia palkkioita kuin muut kantajat.

Joidenkin tutkimusten mukaan šerpat ovat maailman parhaimpia kantajia, koska he käyttävät energiaansa tehokkaammin kuin esimerkiksi afrikkalaisnaiset, joita useimmissa tutkimuksissa pidetään tehokkaimpina kantajina. Jotkut šerpat pystyvät kantamaan kaksi kertaa oman painonsa verran tavaraa. Kyky kantaa tehokkaasti painavia kuormia on mahdollisesti kehittynyt šerpojen elintapojen mukaan, koska he usein kantavat yli sadan kilometrin matkoja tuotteitaan myytäviksi kaupunkien toreille ja heidän vähärasvainen ruokavalionsa parantaa hapen hyväksikäyttöä. Šerpoilla oletetaan olevan monia tyypin I lihaskuituja, jotka eivät väsy nopeasti.

Uskonnoltaan šerpat ovat vajrayana-buddhalaisia, jotka seuraavat pääsääntöisesti nyingma-koulukuntaa.

## Tunnettuja šerpoja

* Tenzing Norgay – kiipesi ensimmäisenä Mount Everestin huipulle Edmund Hillaryn kanssa
* Apa Sherpa oli toukokuuhun 2011 mennessä kiivennyt Mount Everestin huipulle 21 kertaa, eli useammin kuin kukaan muu siihen mennessä.
* Kami Rita rikkoi edellisen ennätyksen vuonna 2018, ja 27. toukokuuta 2025 mennessä hän on kiivennyt Mount Everestin huipulle 31 kertaa.

## Lähteet

## Aiheesta muualla
Ambrosia

**Ambrosia** on mytologiassa jumalten ravintoa: ruokaa tai juomaa.  Sana on johdettu kreikan kielestä: *a-* (epä-) ja *mbrotos* (kuolevainen), siksi siis kuolemattomien ruokaa. Kreikkalaisessa mytologiassa Hebe annosteli ambrosiaa.

Homeros ja eräät myöhemmät runoilijat ovat kuvanneet ambrosian ruokana ja **nektarin** juomana, kun taas jotkut muut ovat käyttäneet nimiä päinvastoin. Molemmat ovat kuitenkin "tuoksuvia ja ihania". W.H. Röscherin teoksessa *Nektar und Ambrosia* ne olivat saman aineen, hunajan, eri olomuotoja, ja satoivat taivaasta kuin manna. 

## Katso myös
*Amrita
*Iðunn

## Lähteet
Volossova

**Volossova** eli **Volosovo** () on kaupunki Leningradin alueen Volossovan piirissä Venäjällä. Se sijaitsee Keski-Inkerin ylängöllä 72 kilometriä Pietarista lounaaseen Hatsinan ja Iivananlinnan välisen rautatien varrella.  Asukkaita on  12&nbsp;162 henkeä (vuoden 2010 väestönlaskenta), mikä on alle neljännes koko maaseutuvaltaisen piirin väestöstä (49&nbsp;570). Kaupunkiin kuuluu myös aivan sen pohjoispuolella sijaitseva Laakanovan () kylä.

Kaupungin läheltä on löydetty keskiaikaisia kurgaanihautoja. Volossovan kylä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Nimi yhdistetään usein muinaisten slaavien Volos (Veles) -jumalaan, mutta todennäköisemmin sen taustalla on ortodoksisen Vlas-henkilönimen kansanomainen muoto. 

Paikkakunnan kehitys alkoi rautatien valmistuttua vuonna 1870. Hallinnollisesti se kuului Pietarin kuvernementin Pietarhovin kihlakuntaan. Vuodesta 1927 lähtien Volossova on samannimisen hallintopiirin keskus. Vuonna 1937 se sai kaupunkimaisen taajaman statuksen ja vuonna 1999 siitä tuli kaupunki.

Volossovassa on rehutehdas sekä elintarvike- ja rakennusaineteollisuutta. Sen kautta kulkee Hatsinan ja Opoljan välinen maantie. Kaupungista on linja-autoyhteys Pietariin, Hatsinaan ja Jaamaan; linja-autoasema sijaitsee Volssovan rautatieaseman edustalla.  Rautatieasemalla pysähtyvät vain paikallisjunat.

Nähtävyyksiä ovat historiallis-kansatieteellinen museo ja vuosina 1904–05 rakennettu ortodoksinen Aleksanteri Nevalaisen kirkko.  Vuodesta 1992 lähtien kaupungissa toimii myös luterilainen Inkerin kirkon seurakunta. 

Kaupungin päämies on Igor Poljanski, kaupunginhallituksen päämies Aleksandr Dmitravtsov.

## Lähteet

## Aiheesta muualla
*Volossovan kaupungin sivusto 
*Volossova Leningradin alueen kulttuuri -tietosanakirjassa
Heljä Angervo

**Suvi Heljä Marjatta Angervo-Karttunen** (3. kesäkuuta 1940 Helsinki – 26. syyskuuta 2019) oli suomalainen oopperalaulaja, äänialaltaan mezzosopraano.

## Ura
Angervosta tuli ylioppilas vuonna 1959 ja humanististen tieteiden kandidaatiksi hän valmistui vuonna 1963, samana vuonna hän sai päästötodistuksen myös Sibelius-akatemiasta pääaineenaan viulu. Lauludiplomin hän suoritti 1964. Angervo toimi paitsi oopperalaulajana Suomessa ja ulkomailla, myös yksinlaulun lehtorina Sibelius-akatemiassa, laulukilpailujen tuomaristoissa ja alansa eri yhdistyksissä. Ensikonserttinsa ja -esiintymisensä oopperassa hän piti vuonna 1964.

Suomen kansallisoopperassa Angervo työskenteli pitkään. Hän lauloi siellä solistina 1965–1993, jatkoi sitten ensin apulaisohjaajana 1993–1996 ja viimeiseksi taiteellisena suunnittelupäällikkönä 1997–2001. Solistiurallaan Angervolla oli myös kiinnitys Saksassa, jossa hän lauloi Hampurin valtionoopperassa 1974–1975. Hän esiintyi myös useana vuonna solistina Itävallassa Salzburgin musiikkijuhlilla 1970-luvulla ja lauloi Saksassa  Bayreuthin musiikkijuhlilla 1974 Richard Wagnerin Valkyyria-oopperan Schwertleiten roolin. 

Angervo levytti paljon suomalaisia lauluja sekä laajempia teoksia. Hän oli mukana muun muassa Einojuhani Rautavaaran *[[Vincent (ooppera)|Vincent]]*-oopperan sekä suomenkielisen Matteus-passion levytyksissä. Angervo levytti myös esimerkiksi Herbert von Karajanin kanssa.

## Tunnustuksia
*Angervo on palkittu kansainvälisissä laulukilpailuissa, s-Hertogenboschissa 1967, Rio de Janeirossa 1969 ja Moskovan Tsaikovski-kilpailussa 1970.
*Angervo palkittiin Pro Finlandia -mitalilla vuonna 1986.

## Yksityiselämä
Angervon vanhemmat olivat professori Kyösti Angervo ja lausuntataiteilija Piippa Heliö-Angervo, ja hänen sisarensa oli viulutaiteilija Hannele Segerstam. Angervon puoliso vuodesta 1963 oli Yleisradion entinen musiikkipäällikkö Antero Karttunen.

## Levytyksiä
* Heljä Angervo: Recordings 1966–1976. Finlandia Classics (2016).

## Lähteet

## Aiheesta muualla
* Heljä Angervon muistokirjoitus Helsingin Sanomissa
Peurankello

**Peurankello** (*Campanula glomerata*) on monivuotinen, yleinen, 20–70 cm korkeaksi kasvava kellokasvi. Se viihtyy niityillä ja pientareilla. Sen noin 3 cm pitkät, sinipunaiset kukat ovat ryhmittyneet kasvin latvaan mykerömäisesti. Usein myös peurankellon varressa on pieniä, muutaman kukan ryhmiä. Kasvin varsi on sinipunainen, jäykkä ja haaraton. Lehdet ovat paksuja ja sahalaitaisia.

Peurankellon voi helpoiten sekoittaa harvinaisempaan hirvenkelloon (*Campanula cervicaria*).

Peurankellosta on erotettu useita eri alalajeja sekä jalostettu koristekasveina käytettäviä lajikkeita.

## Alalajeja
* *Campanula glomerata* subsp. *caucasica*
* *Campanula glomerata* subsp. *cervicarioides*
* *Campanula glomerata* subsp. *elliptica*
* *Campanula glomerata* subsp. *farinosa* – nukkapeurankello
* *Campanula glomerata* subsp. *glomerata* – ahopeurankello
* *Campanula glomerata* subsp. *hispida*
* *Campanula glomerata* subsp. *oblongifolia*
* *Campanula glomerata* subsp. *oblongifolioides*
* *Campanula glomerata* subsp. *panjutinii*
* *Campanula glomerata* subsp. *serotina*
* *Campanula glomerata* subsp. *speciosa*
* *Campanula glomerata* subsp. *subcapitata*
* *Campanula glomerata* subsp. *symphytifolia*

## Lajikkeita
* *Campanula glomerata* 'Acaulis' – kääpiöpeurankello
* *Campanula glomerata* 'Speciosa' – idänpeurankello
* *Campanula glomerata* 'Superba' – loistopeurankello

## Lähteet
* *Kotimaan luonto-opas*, WSOY, 1999.
* *Otavan värikasvio*, Kustannusosakeyhtiö Otava, 1990.

### Viitteet

## Aiheesta muualla
* Kasviatlas: Peurankellon (''Campanula glomerata'') levinneisyys Suomessa.
* Pinkka, Lajintuntemuksen oppimisympäristö: Peurankello (''Campanula glomerata'')
* Luontoportti: Peurankello (''Campanula glomerata'')
* Pohjolan kasvien pauloissa: ''Campanula glomerata'' – peurankello
* ITIS: ''Campanula glomerata'' 
* United States Department of Agriculture (USDA): ''Campanula glomerata''
Ydinjatke

**Ydinjatke** (, vanh. *ydinjatkos*, *ytimenjatkos*) on aivosillan ja selkäytimen välissä sijaitseva aivojen alin osa, joka lasketaan kuuluvaksi aivorunkoon. Ydinjatkeessa on elintärkeitä keskuksia, jotka säätelevät muun muassa hengitystä ja verenkiertoa.

## Viitteet

## Aiheesta muualla
Ambala

**Ambala** (, ; *Amba Wala*, mangopuun maa) on kaupunki Ambalan piirikunnassa Haryanan osavaltiossa, Punjabin rajalla, Intiassa. Vuonna 2011 kaupungissa oli 196&nbsp;216 asukasta. Vuonna 2001 Ambalan piirikunnassa oli kaikkiaan noin miljoona asukasta.

Kaupunki sijaitsee suurten maantie- ja rautatielinjojen varrella. Osavaltion pääkaupunki Chandigarh on 50 kilometrin päässä, Delhiin on 200 kilometriä. Ambalan kaakkoispuolella on suuri puolustusvoimien tukikohta ja lentokenttä. Kurukshetran yliopistolla on kaupungissa toimintaa. Alue on hedelmällistä maatalousmaata jossa kasvatetaan viljaa, puuvillaa, sokeria ja mangoja.

## Lähteet
Serra da Estrela

**Serra da Estrela** on vuoristo Portugalissa ja Kastilian rajavuorten läntisin osa. Siellä sijaitsee Manner-Portugalin korkein kohta (1&nbsp;993 metriä). 

Pisin kokonaan Portugalin alueella sijaitseva joki, Mondego, saa alkunsa Serra da Estrelasta. Vuoristo on nykyään osa Serra da Estrelan luonnonpuistoa.


Serra da Estrela-114-Panorama-2011-gje.jpg
Serra da Estrela-130-Landschaft mit Haus-2011-gje.jpg
Serra da Estrela-146-Landschaft-2011-gje.jpg
Serra da Estrela-162-Felsen-2011-gje.jpg
Serra da Estrela-178-Baumflechte-2011-gje.jpg
Serra da Estrela-196-Titanengeroell-2011-gje.jpg
Serra da Estrela-210-Ziegen-2011-gje.jpg
Serra da Estrela-216-Ziegenhirt-2011-gje.jpg


## Lähteet
Pauno Pohjolainen

**Pauno Antero Pohjolainen** (s. 22. toukokuuta 1949 Kuopio) on suomalainen taidemaalari, kuvanveistäjä ja kuvataiteilija.

## Elämä ja ura
Pohjolainen opiskeli Suomen taideakatemian koulussa 1976–1980. Hän on osallistunut näyttelyihin vuodesta 1974.

Pohjolaisen taiteelle on tyypillistä maalauksien ja veistoksen yhdistäminen bauhaus-tyylin tapaisesti sekä erilaisten ainesten yhdistäminen. Hänen työnsä esittävät usein liikettä tai liikkeen illuusiota.

Vuonna 2008 Pohjolainen menetti varastotilansa ja poltti osan töistään.

### Palkinnot ja tunnustukset
Pohjolainen on saanut Ars Fennica ‑palkinnon vuonna 1997 ja Pro Finlandia ‑mitalin vuonna 2005. Hän sai Saima-mitalin vuonna 2011 ja Anita Snellmanin säätiön tunnustuspalkinnon vuonna 2015.

## Julkisia teoksia
Pohjolainen on tehnyt lukuisia julkisia teoksia. Hän on tehnyt muun muassa Canberraan Suomen Australian-suurlähetystöön teoksen *Sauna ja sisu* (2003) sekä Hesperian sairaalan julkisivua koristavan *Elämänvirta* (2005). Pohjolainen tunnetaan myös alttariteoksistaan ja ‑reliefeistään. Hänen alttariteoksiaan on Rantasalmen ja Laajasalon kirkossa.

* Puureliefi *Puhti* (1999) sijaitsee Pohjois-Suomen Teollisuusopisto Pohton Hietasaaren kampuksella.

Tiedosto:Pauno Pohjolainen Pennejä taivaasta 2001.JPG|*Pennejä taivaasta*, 2001, Kuopio.
Tiedosto:Pauno Pohjolainen Elämän virta 2006.jpg|Elämän virta, 2006, Helsinki.
Tiedosto:Pauno Pohjolainen Aivoitus 2010.JPG|*Aivoitus*, 2010, Kuopio.
Tiedosto:Pauno Pohjolainen Keko 2014.JPG|*Keko*, 2014, Kuopio.


## Lähteet
*
*
*

### Viitteet

## Aiheesta muualla
* Pohjolaisen kotisivut
Eero Roine

**Eero Rafael Roine** (10. helmikuuta 1904 Turku – 8. kesäkuuta 1966 Turku) oli suomalainen näyttelijä. Hän oli pitkään Tampereen Työväen Teatterin näyttelijänä. Useat hänen roolinsa olivat komediallisia, mikä rajoitti hänen roolivalintojaan. Hän näytteli myös elokuvissa, joissa hänen uransa kesti 1930-luvulta 1960-luvulle. Roolit olivat poikkeuksetta sivurooleja ja usein kansanmiehen. Erityisen hyvä rooli hänellä oli *[[Opri]]ssa*, jossa hän esittää entistä maalaria Alperttia; hänen kaverinaan on Ossi Kostia entisenä käräjäkirjurina, joka tietenkin laittaa Alpertin aina ”tuleen” pahassa paikassa. Roine sai Jussi -palkinnon parhaasta miessivuosasta elokuvassa Ihmiset suviyössä.

Roineella on neljä lasta, joista kolme on näyttelijöitä: teatterinjohtajanakin merkittävän uran tehnyt Esko Roine sekä Liisa Roine ja Eila Roine. Neljäs lapsi, Olavi Roine, ei lähtenyt teatteriuralle. Roineen pikkuveli oli kansanedustaja Eino Roine. Roine on haudattu Vatialan hautausmaalle Kangasalle.

Roine palkittiin vuonna 1955 Pro Finlandia -mitalilla. Sittemmin lapsista myös Eila Roine ja Esko Roine ovat saaneet saman tunnustuksen.

## Elokuvaura
*Seikkailu jalkamatkalla (1936)
*Tukkijoella (1937)
*Paimen, piika ja emäntä (1938)
*Ihmiset suviyössä (1948)
*Kaunis Veera eli Ballaadi Saimaalta (1950)
*Pitkäjärveläiset (1951)
*Komppanian neropatit (1952)
*Kipparikvartetti (1952)
*Tyttö kuunsillalta (1953)
*Kunnioittaen (1954)
*Oi, muistatkos... (1954)
*Opri (1954)
*Niskavuoren Aarne (1954)
*Musta rakkaus (1957)
*Vääpeli Mynkhausen (1957)
*Vieras mies (1957)
*Kuu on vaarallinen (1962)
*Pinsiön parooni (1962)

## Lähteet

## Aiheesta muualla
*
Hellenika Oksyrhynkhia

**Hellenika Oksyrhynkhia** (; POxy 842) on nimitys antiikin Kreikan historiaa käsittelevälle teokselle, jonka katkelmia on löydetty Oksyrhynkhoksesta. Vuonna 1906 löydetty papyruksenpalanen käsittelee peloponnesolaissodan loppuvuosia ja erityisesti Notionin taistelua. Toinen, vuonna 1942 löydetty kappale käsittelee tapahtumia 300-luvulla. Täydellisen teoksen arvellaan olleen jatkoa Thukydideen *[[Peloponnesolaissota (Thukydides)|Peloponnesolaissodalle]]*. 

Myös Ksenofon ja Diodoros Sisilialainen käsittelevät kyseistä ajanjaksoa teoksissaan. Ennen ensimmäisen papyruskappaleen löytämistä vuonna 1906 historioitsija Ksenofonin *[[Hellenika]]a* pidettiin parempana kun Diodoroksen maailmanhistoriaa. *Hellenika Oksyrhynkhian* kirjoittajan, jota yleensä kutsutaan nimellä P (papyruksesta), tekstiä on kuitenkin pidetty selkeänä ja pragmaattisena. *Hellenika Oksyrhynkhian* kuvaukset eräistä tapahtumista sopivat myös paremmin yhteen Diodoroksen kuvausten kanssa kun Ksenofonin. Tämän takia nykyään suositaankin yleensä Diodoroksen versiota eräistä tapahtumista Ksenofonin kustannuksella. 

Ei tarkalleen tiedetä kuka *Hellenika Oksyrhynkhian* kirjoittaja P oli. On esitetty, että kyseessä olisi ollut joko Eforos tai Theopompos. Nykyään kuitenkin yleinen käsitys on, että kirjoittaja oli 300-luvulla eaa. Ateenassa elänyt Kratippos. 

## Lähteet

## Aiheesta muualla
*Hellenica Oxyrhynchia, chapters 11 & 12
Ars Fennica -palkinto

**Ars Fennica -palkinto** on joka toinen vuosi jaettava suomalainen kuvataidepalkinto. Sen myöntää vuonna 1990 perustettu Henna ja Pertti Niemistön kuvataidesäätiö. Ars Fennica -palkinto annetaan taiteilijalle ”tunnustuksena korkeatasoisesta ja persoonallisesta taiteellista työstä”. Vuonna 2021 palkinnon suuruus on 50&nbsp;000 euroa. Aiempina vuosina palkintosumma oli 40&nbsp;000 euroa.

Palkinnon tarkoituksena on avata suomalaiselle kuvataiteelle uusia kansainvälisiä yhteyksiä ja innostaa taiteilijoita heidän luovassa työssään. Palkinnon saajan valitsee Ars Fennica -palkintolautakunnan kutsuma kansainvälinen taideasiantuntija lautakunnan asettamien ehdokkaiden joukosta. Palkintoa on myönnetty vuodesta 1991 lähtien. Suomalaisten lisäksi ehdolla on ollut pohjoismaisia, balttilaisia ja Pietarin alueen taiteilijoita.

## Ars Fennica -palkinnon saajat

## Lähteet

## Aiheesta muualla
* Henna ja Pertti Niemistön kuvataidesäätiön verkkosivut.
*
Ratša

**Ratša** () on historiallinen vuoristoalue Georgian pohjoisosassa. Nykyään alue kuuluu hallinnollisesti Ratša-Letškhumi ja Kvemo Svanetin hallintoalueeseen ja jakautuu Onin ja Ambrolaurin piirikuntiin. Ratša rajautuu Suureen Kaukasukseen pohjoisessa, Imeretiin etelässä ja Letškhumiin sekä Svanetiaan lännessä. Alueeseen kuuluu myös itsenäiseksi julistautuneen Etelä-Ossetian luoteiskulma.

Ratša voidaan jakaa kolmeen alueeseen: vuoristo-Ratšaan, ylempään Ratšaan ja alempaan Ratšaan.

## Historia
Ratša kuului antiikin aikana Egrisiin osana Takverin ruhtinaskuntaa. Keskiajalla siitä tuli oma ruhtinaskuntansa (*saeristavo*), jonka ensimmäisenä ruhtinaana toimi Baghvaši-suvun Rati. Kakhaberidze-dynastia hallitsi sitä 1100–1200-luvuilla, kunnes Georgian kuningas Davit VI lakkautti sen. 1300-luvulla ruhtinaskunta kuitenkin perustettiin uudelleen, ja sitä hallitsivat Tšarelidze- ja Tškheidze-suvut Georgian kuningaskunnan hajoamiseen saakka. Sittemmin alue kuului Imeretin kuningaskuntaan, kunnes Venäjä liitti sen itseensä 1800-luvulla.

Huhtikuussa 1991 Georgiaa koetteli voimakas maanjäristys, jonka episentrumi oli Ratšan alueella. Järistyksessä sai surmansa noin 270 henkeä, ja 17&nbsp;000 rakennusta tuhoutui sekä 46&nbsp;000 vaurioitui.

## Kulttuuri
Perinteisiä ratšalaisia ruokia ovat esimerkiksi nokkosesta valmistettu *mkhali*, pavuilla täytetty leipä *lobiani* ja ilmakuivattu kinkku *lori*. Alempi Ratša on viininviljelyaluetta; tunnettuun Khvantškhara-viiniin käytetyt rypäleet kasvavat vain pienellä alueella yhden joen rantamilla. Ratša on Georgiassa kuuluisa hyvistä kokeistaan ja leipureistaan, ja esimerkiksi Stalinin kokki Longinoz Stažadze oli ratšalainen.

Ratša on tunnettu myös puusepistään, joiden rakentamia taloja ja puisia parvekkeita on ympäri Georgiaa. 

## Kuvia

Tiedosto:Barakoni church.jpg|Barakonin kirkko
Tiedosto:Shovi. Racha region. Georgia..jpg|Šovin vuoristolomakohde
Tiedosto:Nikortsminda (14).jpg|Nikortsmindan katedraali
Tiedosto:Oni town.jpg|Onin kaupunki


## Lähteet

## Aiheesta muualla
DivX Finland

**DivX Finland** on suomalainen harrastetekstittäjien yhteenkerääntymisen myötä vuonna 2003 alkunsa saanut verkkosivusto, jossa käyttäjät voivat suomentaa ulkomaalaisten tv-sarjojen ja elokuvien tekstityksiä tai ladata valmiita tekstityksiä. Tekijänoikeuden tiedotus- ja valvontakeskus ry:n mukaan yhteisön toiminta on lainvastaista. 

DivX Finlandin Subiarkistossa tekstityksiä on yli 11 000 kappaletta. Tekstityksiä on ladattu yhteensä yli 34 miljoonaa kertaa. 

Lokakuussa 2012 DivX Finland nousi uutisotsikoihin videopalvelu Netflixin kopioitua luvatta DivX Finlandin luvattomasti tekemiä tekstityksiä palveluunsa.

## Lähteet

## Aiheesta muualla
* DivX Finland
Fredrik II

**Fredrik II** tarkoittaa ainakin seuraavia hallitsijoita:

* Fredrik II (1194–1250), Saksan kuningas ja Pyhän saksalais-roomalaisen keisarikunnan keisari
* Fredrik II (1211–1246), Itävallan ja Steiermarkin herttua
* Fredrik II (k. 1337), Sisilian kuningas
* Fredrik II (1411–1464), Saksin vaaliruhtinas
* Fredrik II (1413–1471), Brandenburgin vaaliruhtinas
* Fredrik II (1482–1556), Pfalzin vaaliruhtinas
* Fredrik II (1534–1588), Tanskan ja Norjan kuningas
* Fredrik II Suuri (1712–1786), Preussin kuningas
* Fredrik II (1720–1785), Hessen-Kasselin maakreivi
* Fredrik II (1754–1816), Württembergin herttua, myöhemmin kuningas nimellä Fredrik I
* Fredrik II (1857–1928), Badenin viimeinen suurherttua 1907–1918.
Racha

**Racha** voi tarkoittaa seuraavia asioita:

* *[[Ratša]]*, historiallinen vuoristoalue Georgian pohjoisosassa
* *[[Racha (elokuva)|Racha]]*, vuonna 2012 ilmestynyt telugunkielinen elokuva.
Khalifa ibn Salman Al Khalifa

**Khalifa ibn Salman Al Khalifa** (; 24. marraskuuta 1935 – 11. marraskuuta 2020) oli Bahrainin pääministeri vuosina 1971–2020 eli kuolemaansa asti.

Salman Al Khalifa oli Bahrainin kuningas Hamad ibn Isa Al Khalifain setä. Alun perin hänet nimitti vuonna 1971 emiiri Isa ibn Salman Al Khalifa. Hän oli maailman pitkäaikaisin pääministeri. Khalifa oli Bahrainissa erittäin vaikutusvaltainen henkilö ja hänellä oli laajat verkostot sekä läheiset suhteet Saudi-Arabian kuningashuoneeseen. Bahrainin kruununprinssi ja kuninkaan vanhin poika Salman bin Hamad Al Khalifa valittiin varapääministeriksi vuonna 2013. Kruununprinssi Salmanin ja hänen isosetänsä pääministeri Khalifan välillä oli valtataisteluita hallituksen poliittisesta linjasta.

Khalifa kuoli Mayo-klinikalla, Rochesterissa, Minnesotassa, Yhdysvalloissa. 

Hän oli ollut pääministerin virassa noin 48 vuotta ja 11 kuukautta ja oli näin ollen Bahrainin historian pitkäaikaisin pääministeri aina kuolemansa asti.

## Lähteet
Scientist

**Scientist** (**Hopeton Brown**, s. 18. huhtikuuta 1960 Kingston, Jamaika)  on yksi merkittävimmistä dub-artisteista. Hänen musiikkiaan on muun muassa *[[Grand Theft Auto III]]* -pelissä. Kyseisessä pelissä on koko *Scientist Rids the World of the Evil Curse of the Vampires* -albumi yhtenä radiokanavana, tosin Scientist ei ollut antanut tähän lupaa ja uhkasikin haastaa pelin tekijät oikeuteen tekijänoikeusrikkomuksesta. Hän ei kuitenkaan koskaan nostanut syytettä, koska huomasi myyneensä albumin oikeudet aikoinaan levy-yhtiölle.

## Diskografia

:Tämä lista ei ole täydellinen.
**Introducing Scientist: The Best Dub Album in the World* (1980)
**Allied Dub Selection* (1980) – Papa Tad'sin kanssa
**Heavyweight Dub Champion* (1980)
**Big Showdown at King Tubby's* (1980) – Prince Jammyn kanssa
**Scientist Meets the Space Invaders* (1981)
**Scientist Rids the World of the Evil Curse of the Vampires* (1981)
**Scientist Meets the Roots Radics* (1981)
**Scientist in the Kingdom of Dub* (1981)
**Scientific Dub* (1981)
**Dub Landing Vol. 1* (1981)
**Jabby You & Michael Prophet Meets Scientist at the Dub Station* (1981)
**First, Second and Third Generation* (1981) – King Tubbyn and Prince Jammyn kanssa
**Dub War* (1981)
**World at War* (198?)
**Dub Landing Vol. 2* (1982) – Prince Jammyn kanssa
**High Priest of Dub* (1982)
**Dub Duel* (1982) – Crucial Bunnyn kanssa
**Scientist Encounters Pac-Man* (1982)
**Seducer Dub Wise* (1982)
**Scientist Wins the World Cup* (1983)
**Dub Duel at King Tubby's* (1983) – The Professor
**Scientist % Jammy Strike Back* (1983) – Prince Jammyn kanssa
**The People's Choice* (1983)
**Crucial Cuts Vol. 1* (1984)
**Crucial Cuts Vol. 2* (1984)
**1999 Dub* (1984)
**King of Dub* (1987)
**International Heroes Dub* (1989)
**Tribute to King Tubby* (1990)
**Freedom Fighters Dub* (1995)
**Dub in the Roots Tradition* (1996)
**Repatriation Dub* (1996)
**King Tubby Meets Scientist in a World of Dub* (1996) – King Tubbyn kanssa
**King Tubby's Meets Scientist at Dub Station* (1996) – King Tubbyn kanssa
**Dubbin With Horns* (1995)
**Dub Science* (1997)
**Dub Science, Dub For Daze, Volume 2* (1997)
**Scientist Meets the Crazy Mad Professor at Channel One Studio* (1997)
**Respect Due (Joseph I Meets the Scientist in Tribute to Jackie Mittoo)* (1999)
**Mach 1 Beyond Sound Barrier* (1999)
**Scientist Dubs Culture Into a Parallel Universe* (2000)
**All Hail the Dub Head* (2001)
**Ras Portrait* (2003)
**Pockets of Resistance* (2003)
Napoleon II

**Napoleon II** (Napoléon François Joseph Charles); (20. maaliskuuta 1811 Pariisi, Ranskan ensimmäinen keisarikunta – 22. heinäkuuta 1832 Wien, Itävallan keisarikunta), Rooman kuningas ja Reichstadtin herttua, oli Napoleon Bonaparten ja keisarinna Marie Louisen poika ja lyhyen aikaa Ranskan keisari.

## Elämäkerta

Napoléon François syntyi Tuileries’n palatsissa Pariisissa keisari Napoleon I:n ja tämän toisen puolison Itävallan arkkiherttuatar Marie Louisen ainoana poikana. Hän sai syntyessään arvon Rooman kuningas. Kolme vuotta myöhemmin Ranskan ensimmäinen keisarikunta kuitenkin lakkautettiin ja Napoleon luopui kruunusta poikansa hyväksi, jonka kanssa keisarinna pakeni Blois'n linnaan huhtikuussa 1814. Napoleon luopui toisenkin kerran kruunusta poikansa hyväksi hävittyään Waterloon taistelun vuonna 1815.

Edustajien ja aatelin kamari tunnusti 4-vuotiaan prinssin keisariksi välittömästi hänen isänsä kruunusta luopumisen jälkeen 22. kesäkuuta 1815, mutta liittoutuman armeijoiden saapuminen Pariisiin päätti tämän vallan 7. heinäkuuta. Napoleon II:ksi häntä ei kuitenkaan yleisesti kutsuttu. Tästä huolimatta seuraava keisari otti Napoleon III:n nimen.

Vuoden 1815 jälkeen prinssi Franz (François) asui Itävallassa. Hän sai Reichstadtin herttuan arvonimen vuonna 1818. Hän kuoli 21-vuotiaana tuberkuloosiin Schönbrunnin linnassa Wienissä vuonna 1832.

## Perintö
Vuonna 1940 Adolf Hitler lahjoitti prinssin maalliset jäännökset Ranskalle, jossa hän lepää Invalidikirkossa isänsä vierellä. Hänen sydämensä on edelleen Wienissä, Habsburgien hautapaikan Kapusiinikirkon Keisarillisessa kryptassa (Herzgruft) uurnassa numero 42 ja muut sisäelimet Stephansdomin kryptassa.

## Lähteet

## Aiheesta muualla

* "Kotkanpojan" elämänsatu, Hakkapeliitta, 26.07.1932, nro 30, s. 17, Kansalliskirjaston digitaaliset aineistot
* Kotkan poika. Napoleonin poika, Rooman kuningas, jonka tarinassa on häipymätöntä romantiikkaa ja mielikuvituksen tenhoa, Aamulehti, 17.06.1934, nro 160, s. 16, Kansalliskirjaston digitaaliset aineistot
* Reichstadtin herttuan ja Marie Louisen tuntemattomat kirjeet, Helsingin Sanomat, 18.12.1938, nro 341, s. 33, Kansalliskirjaston digitaaliset aineistot
* Reichstadtin herttuan ja Marie Louisen tuntemattomat kirjeet, osa II, Helsingin Sanomat, 24.12.1938, nro 347, s. 27, Kansalliskirjaston digitaaliset aineistot
* Reichstadtin herttuan ja Marie Louisen tuntemattomat kirjeet, osa III,Helsingin Sanomat, 01.01.1939, nro 1, s. 31, Kansalliskirjaston digitaaliset aineistot
Polaarimatala

**Polaarimatala** (arktinen pyörremyrsky) on arktisilla tai antarktisilla alueilla pienikokoinen, lyhytikäinen matalapaine. Sen tyypillinen halkaisija on parisataa kilometriä ja elinikä vuorokauden verran. Polaarimatala syntyy kylmän arktisen ilman virratessa lämpimän meren ylle, ja sen energianlähde on avoveden vaikutus lumisateeseen ja siihen liittyvä tiivistymisessä vapautuva energia. Samoin kuin trooppinen hirmumyrsky, polaarimatalakin heikkenee maihin joutuessaan, koska sen energian saanti tyrehtyy.

Polaarimatalia syntyy talvella jäättömillä arktisilla merialueilla lähellä mantereen tai merijään reunaa, esimerkiksi Barentsinmerellä ja Norjanmerellä. Syntymiselle on välttämätöntä mantereen ja meren suuri lämpötilaero, siksi Pohjois-Atlantilla niitä esiintyy eniten joulu- ja tammikuussa, eikä koskaan kesäkuun ja syyskuun välillä. 

Polaarimatalaan syntyy tyypillisesti spiraalin tai pilkun muotoisia pilvinauhoja, joskus samantapainen silmä kuin hurrikaanissa, ja nauharakenteen ympärille konvektiivisia pilviä. Silmän takia polaarimatalia kutsutaan joskus arktisiksi hurrikaaneiksi, mutta tuulennopeudet eivät ole lähestään hurrikaanien luokkaa. Tyypillisesti tuulen nopeus on noin 15 m/s.

## Lähteet

## Aiheesta muualla
* Polar Low Forecasting by MetEd 
* Polar Low KNMI SatManu
Tor Arne

**Tor Arne**, oik. Söderblom, (16. maaliskuuta 1934 Turku – 24. elokuuta 2025 Helsinki) oli suomalainen taidemaalari. Hän opiskeli (1956–1959) ja opetti Vapaassa taidekoulussa ja toimi sen rehtorina 1966–1988.

Arnen maalaukset ovat abstraktin ja maiseman rajamailla. Usein niiden voi hahmottaa esittävän heijastuksia järven pinnassa, tuulen leikkiä viljapellossa ja vastaavia luontoaiheita. Monet Arnen työt poikkeavat muodoltaan totutusta. Toisinaan ne tuovat mieleen Mark Rothkon maalaukset.

Arne esitti yhteiskuntakriittisiä mielipiteitä: hänen mukaansa yhteiskunta on normitettua epäoikeudenmukaisuutta. Hän vältteli julkisuutta mutta piti useita yksityisnäyttelyitä. Hän sai Uudenmaan taidetoimikunnan kuvataidepalkinnon 1975. Vuonna 2019 hän sai Pro Finlandia -mitalin.

## Lähteet

## Aiheesta muualla
* 
* Timo Valjakka: ''Miten sinusta tuli taiteilija'', Tor Arnen haastattelu 
* Tor Arne Galerie Anhava
Charles Joseph Bonaparte

**Charles Joseph Bonaparte** (9. kesäkuuta 1851 Baltimore – 28. kesäkuuta 1921 Baltimore) oli yhdysvaltalainen poliitikko ja lakimies, joka toimi uransa aikana Yhdysvaltain oikeusministerinä. Hän oli Jérôme Bonaparten, keisari Napoleon I:n veljen, pojanpoika.

Bonaparte valmistui Harvardista lakimieheksi vuonna 1872. Vuonna 1905 presidentti Roosevelt nimitti hänet laivastoministeriksi. Seuraavana vuonna Roosevelt nimitti hänet maan oikeusministeriksi. Oikeusministerinä Bonaparte perusti FBI:n ja oli merkittävässä roolissa, kun vuonna 1911 American Tobacco Company hajotettiin kartellioikeudenkäyntien jälkeen.

## Lähteet

## Aiheesta muualla
Jean Dubuffet

**Jean Philippe Arthur Dubuffet** (31. heinäkuuta 1901 – 12. toukokuuta 1985) oli yksi Ranskan 1900-luvun loppupuolen tunnetuimpia taiteilijoita.

Dubuffet aloitti opintonsa Académie Julianissa, mutta puolen vuoden opintojen jälkeen päätti jatkaa opiskelua itsenäisesti. Vuonna 1924 hän alkoi epäillä taiteen arvoa, lopetti maalaamisen ja meni töihin isänsä viinikauppaan. Dubuffet aloitti maalaamisen 1930-luvulla tilapäisesti, ja lopulta pysyvämmin vuonna 1942. 1940-luvun lopussa hän lähestyi surrealismia ja muita moderneja taidesuuntauksia. Hänet on yhdistetty myös informalismiin 1950-luvun lopulla.

Dubuffet etsi aitoa taidetta ja oli hyvin kiinnostunut alkuperäiskansojen, lasten, mielisairaiden ja naivistien töistä. Kehittämälleen suuntaukselle hän antoi nimen l’art brut, ”raakataide”.

Monet Dubuffetin töistä on maalattu hyvin paksulla maalilla niin, että siveltimenvedot luovat työlle ominaisen tekstuurin, jota on joskus korostettu sekoittamalla maaliin hiekkaa, tervaa tai olkia. Vuodesta 1962 alkaen hän teki maalaussarjan, jossa käytti vain punaista, valkoista, mustaa ja sinistä. 1960-luvun loppua kohti Dubuffetin mielenkiinto kohdistui yhä enemmän kuvanveistoon.

Suomessa Dubuffetin teoksia on ollut esillä ensimmäisessä Ars-näyttelyssä 1961 Helsingissä (maalaukset *Koira pöydällä* ja *Filosofinen maisema*) sekä Amos Andersonin taidemuseossa Helsingissä 1988. Hänen teoksiaan esiteltiin myös Taidekeskus Retretin kesän 2006 päänäyttelyssä.

## Lähteet

## Aiheesta muualla
Mesomittakaava

**Väli-** eli **mesomittakaava** on säätieteessä luokitus, jonka sääjärjestelmiin kuuluvat mm. kuuropilvet sekä maa- ja merituuli. Tarkasteltavan alueen läpimitta on tyypillisesti noin 75-500 km, mutta ulottuu sadoista metreistä satoihin kilometreihin. Mesomittakaavan konvektiiviset kompleksit ja systeemit ja ukkospilvijonot ovat säätieteessä tyypillisiä mesomittakaavan ilmiöitä. Mesomittakaava tarkastelee horisontaalisella asteikolla aluetta 2-2000 km. Mesomittakaavan alla on mikroskaala ja yläpuolella synoptinen skaala. 

Mesomittakaavan alaosaan voi useimmiten laskea kuuluvaksi myös yhden kuuropilven kokoiset ilmiöt.

***Meso-gamma** 2-20 km ukkosmyrskyt
***Meso-beta** 20-200 km lumimyrskyt 
***Meso-alpha** 200-2000 km  mesomittakaavan konvektiivinen järjestelmä, pienet trooppiset syklonit, rintamat, ukkospilvijonot.

## Katso myös
*Mesometeorologia
*Mesomittakaavan konvektiivinen järjestelmä
*Kuuronauha

## Lähteet
* 
*
### Viitteet

## Aiheesta muualla

* http://meted.ucar.edu/mesoprim/mesodefn/print.htm
Gaia Online

**Gaia Online** on WWW-keskustelualue, pelisivusto ja virtuaaliyhteisö. Sen pääasiallisena kohderyhmänä ovat nuoriso ja manga- ja animefanit, tosin sivustolla on paljon muitakin käyttäjiä. Alue on pääasiassa englanninkielinen, mutta sivustoon on perustettu yhteisöjä myös muilla kielillä.

Gaia Onlineen rekisteröidytään tekemällä hahmo ja valitsemalla sille ulkoasu; silmät, suu, hiukset, ihonväri ja aloitusvaatteet. Hahmolle keksitään käyttäjätunnus, ja rekisteröidyttäessä kerrotaan sähköpostiosoite aktivointiviestiä varten.

Tällä hetkellä (2006) se on käyttäjä- ja viestimäärältään verkon suurin keskustelualue. Alueella on yli miljardi viestiä, rekisteröityneitä käyttäjiä on noin 6,8 miljoonaa, ja joka hetki keskustelualuetta seuraa vähintään noin 20&nbsp;000 käyttäjää. Tällä hetkellä suurin käyttäjäpiikki oli 86&nbsp;738 käyttäjää 4. tammikuuta 2007.

Keskustelualueilla ei ole keskeistä teemaa, vaan siellä keskustellaan kaikista aiheista. Yleisiä alueita ovat General Discussion, jossa jutellaan kaikista aiheista kevyesti, ja Extended Discussion, jossa yleensä suositellaan kirjoittamaan syväluotaavammin. Lisäksi erilaisille populaarikulttuurin osa-alueille on omat aiheet, mm. musiikille, peleille, elokuville ja kirjoille. Anime ja manga ovat myös yleisiä aiheita. Lisäksi Gaia-maailman eri alueille on foorumit, joissa saa roolipelata ja antaa palautetta. Lisäksi on Chatterbox-alue, johon saa kirjoittaa lähes mitä tahansa mieleen juolahtaa.

Keskustelujen lisäksi Gaia Onlinen tärkeänä pointtina on itse pelimaailma. Toisin kuin monilla muilla keskustelualueilla, käyttäjät eivät voi itse tehdä avataria grafiikkaohjelmalla, vaan kullakin käyttäjällä on oma manga-tyylinen hahmo. Hahmon ulkonäköä voi vaihtaa, ja sille voi hankkia erilaisia varusteita ja vaatteita. Tarvikkeita hankitaan rahalla ("Gaia Gold"), jota saa kun tekee lähes mitä vain Gaia Onlinessa; esimerkiksi jo sivujen lukemisesta ja kyselyihin vastaamisesta saa hiukan rahaa. Tarvikkeita voi ostaa pelin kaupoista, tai vaihtaa käyttäjien välillä.

Lisäksi pelimaailmaan voi rakentaa oman talon. Yhtenä ominaisuutena on Flash-pohjainen Towns-peli, joka toimii chattina ja mahdollistaa pelimaailman tarkan tutkimisen. Pelimaailmassa on myös alueita, joita voi tutkia web-selaimen kautta.

Keskustelualueet pohjaavat vahvasti phpBB-ohjelmistoon. Muut peliosuudet on toteutettu PHP:llä ja Flashilla.

## Lähteet

## Aiheesta muualla
* Gaia Online
Sirenia

**Sirenia** on norjalainen vuonna 2001 perustettu goottimetallia soittava yhtye. Yhtye on nimetty kreikkalaisen mytologian seireenien mukaan, ja sen musiikissa yhdistyvät metallikitarat, kirkas naisääni, miehen ”heviörinä” ja puhdas miesääni sekä kuoro ja viulut.

## Historia
Yhtyeen perusti Morten Veland lähdettyään Tristaniasta.

Sirenian naissolisti Henriette Bordvik ilmoitti syyskuussa 2005 lähtevänsä yhtyeestä. Hänen tilalleen tuli vuonna 2006 Monika Pedersen, joka puolestaan erosi yhtyeestä marraskuussa 2007 musiikillisten erimielisyyksien takia. Uudeksi laulajaksi hänen tilalleen tuli espanjalainen Ailyn, joka lähti yhtyeestä vuonna 2016. Yhtyeen seuraavaksi vokalistiksi tuli Emmanuelle Zoldan.

## Diskografia
### Studioalbumit
* 
* 
* 
* 
* 
* 
* 
* 
* 
* 
* 

### EP:t
* 

### Singlet
* "My Mind's Eye" (2007)
* "The Path to Decay" (2009)
* "The End of It All" (2011)
* "Seven Widows Weep" (2013)
* "Once My Light" (2015)
* "The 12th Hour" (2016)
* "Dim Days of Dolor" (2016)
* "Love Like Cyanide" (2018)
* "Into the Night" (2018)

## Lähteet

## Aiheesta muualla
* 
*
Jääkiekon maailmanmestaruuskilpailut 1998

**Vuoden** **1998 jääkiekon maailmanmestaruuskilpailut** pelattiin Zürichissa ja Baselissa, Sveitsissä, 1.–17. toukokuuta 1998. Turnauksen voitti Ruotsi, joka voitti kaksiosaisessa loppuottelussa Suomen maalein 1–0. Tšekki voitti pronssia.

## Otteluareenat

## Karsinnat
*Pääartkkeli: [[Karsinnat jääkiekon maailmanmestaruuskilpailuihin 1998]]*
### Lopputulokset

## Joukkueet
Lohkot määräytyivät MM-kisojen 1996 sijoitusten mukaan.

;A-lohko
*
*
*
*

;B-lohko
*
*
*
*

;C-lohko
*
*
*
*

;D-lohko
*
*
*
*

## Alkulohkot
### Lohko A

### Lohko B

### Lohko C

### Lohko D

## Jatkolohkot
### Lohko E

### Lohko F

### Lohko G (sijat 9-12)

## Mitaliottelut
### Välierät

----

### Pronssiottelu

### Loppuottelut

## Lopputulokset

**MM-taso**

**[[Jääkiekon B-sarjan maailmanmestaruuskilpailut 1998|B-sarja]]**

**[[Jääkiekon C-sarjan maailmanmestaruuskilpailut 1998|C-sarja]]**

**[[Jääkiekon D-sarjan maailmanmestaruuskilpailut 1998|D-sarja]]**

Kuusi viimeistä joutui karsimaan paikastaan A-sarjassa vuodelle 1999. Japani karsi Kaukoidän kiintiöpaikasta Etelä-Korean ja Kiinan kanssa, muut joukkueet MM-kisojen B-sarjan kolmen parhaan eli Ukrainan, Slovenian ja Viron kanssa.

## Turnauksen pistepörssi

## Palkinnot
### Turnauksen direktoraatin valinnat
* Paras maalivahti:  Ari Sulander
* Paras puolustaja:  František Kučera
* Paras hyökkääjä:  Peter Forsberg

### Turnauksen tähdistökentällinen
***Maalivahti:**  Tommy Salo
***Puolustajat:**  Jere Karalahti,  František Kučera
***Hyökkääjät:**  Peter Forsberg,  Mats Sundin,  Ville Peltonen

## Välieräjoukkueiden pelaajat

## Katso myös
* Jääkiekko talviolympialaisissa 1998
* Jääkiekon B-sarjan maailmanmestaruuskilpailut 1998
* Jääkiekon C-sarjan maailmanmestaruuskilpailut 1998
* Jääkiekon D-sarjan maailmanmestaruuskilpailut 1998

## Lähteet
* Markku Siukonen: *Urheilun vuosikirja 1999*, Gummerus 1999, s. 222–223
* The Hockey Nut: World Championships'98 
* SFRp's hockey archive  
* Hockeyarchives - Championnats du monde 1998 
* Virallinen kisasivusto Web Archivessa 

## Aiheesta muualla

* YLE Elävä arkisto: Leijonien karvas MM-tappio 1998
PhpBB

**phpBB** on PHP-ohjelmointikielellä kirjoitettu WWW-keskustelualueiden pyörittämiseen käytettävä ohjelmisto. Nimi tulee sanoista ”PHP Bulletin Board” (”PHP-ilmoitustaulu”).

phpBB on avointa lähdekoodia ja sitä levitetään GNU GPL -lisenssin alla. Sen käyttämiseen tarvitaan WWW-palvelinohjelma (esimerkiksi Apache) ja tietokantapalvelin (monet suosituista tietokantapalvelinohjelmistoista, kuten MySQL ja PostgreSQL, ovat tuettuja).

phpBB on muokattavissa. Keskustelualueen ulkonäköä voi muuttaa, ja phpBB on käännetty monille eri kielille, myös suomeksi. phpBB:n voi myös integroida olemassa oleviin sivustoihin, ja siihen voidaan kirjoittaa lisäosia PHP-kielellä. phpBB on hyvin laajalti käytetty ja käyttäjäyhteisön tukema.

Internetin laajin keskustelupalsta, Gaia Online pyörii muokatun phpBB-ohjelman päällä.

phpBB 1.0.0 julkaistiin joulukuussa 2000. Versio phpBB 2.0.0 julkaistiin huhtikuussa 2002. Mm. tietoturvaltaan parannettu phpBB3 julkaistiin vuoden 2007 lopulla. Vanhaa phpBB 2 -versiota tuettiin vuoden 2009 loppuun asti.

## Aiheesta muualla

* phpBB:n kotisivu 
* Suomalainen phpBB-tukifoorumi
* phpbbhacks.com  Laaja sivusto, josta löytyy runsaasti eri modeja, tyylejä jne. ladattavia osia phpBB:hen.
* Tukifoorumi
Jääkiekon maailmanmestaruuskilpailut 2000

Vuoden **[[2000]] [[jääkiekon maailmanmestaruuskilpailut]]** olivat järjestyksessään 64. maailmanmestaruuskilpailut ja ne pelattiin Pietarissa, Venäjällä, 29. huhtikuuta – 14. toukokuuta 2000. Ottelut pelattiin kahdella areenalla: turnausta varten valmistuneessa Pietarin jääpalatsissa (yleisökapasiteetti 12&nbsp;300) ja Yubileyny Sports Palacessa (yleisökapasiteetti 7&nbsp;700).

A-sarjan turnaukseen kelpuutettiin mukaan suoraan edellisten kisojen kymmenen parasta joukkuetta. Kuudesta paikasta järjestettiin karsinnat.

Erotuksena kahteen edelliseen turnaukseen, pääsi alkulohkoista nyt jatkoon kolme parasta joukkuetta, jonka jälkeen välisarjassa oli yhteensä 12 joukkuetta kahdessa lohkossa. Alkulohkojen A ja D kolme parasta muodostivat oman välisarjalohkon ja lohkojen B ja C kolme parasta oman lohkon. Kummastakin lohkosta pääsi puolivälieriin neljä parasta.

Turnauksen voiton uusi Tšekki, joka voitti finaalissa Slovakian. Suomi sai pronssia voittamalla Kanadan pronssiottelussa.

Suurin odotuksin kotikisoihin lähtenyt isäntämaa Venäjä koki kaikkien aikojen pohjanoteerauksen jääden sijalle 11. Myös Ruotsin 7. sija oli maan huonoin sitten vuoden 1937.

## Otteluareenat




## Lohkot
Lohkot määräytyivät MM-kisojen 1998 sijoitusten mukaan. 

;A-lohko
*  
*  
*  
*  

;B-lohko
*  
*  
*  
*  

;C-lohko
*  
*  
*  
*  

;D-lohko
*  
*  
*  
*  

## Alkusarja

### A-lohko

### B-lohko

### C-lohko

### D-lohko

 

## Välisarja

### E-lohko

### F-lohko

### G-lohko (putoamissarja)

## Pudotuspelit

### Puolivälierät

### Välierät

### Pronssiottelu

### Loppuottelu

## Lopputulokset

**MM-Taso**

**[[Jääkiekon B-sarjan maailmanmestaruuskilpailut 2000|B-sarja]]**

**[[Jääkiekon C-sarjan maailmanmestaruuskilpailut 2000|C-sarja]]**

**[[Jääkiekon D-sarjan maailmanmestaruuskilpailut 2000|D-sarja]]**

Ranska putosi suoraan 1. divisioonaan. Japani Kaukoidän karsintaan Kiinan ja Etelä-Korean kanssa.

## Palkinnot

### IIHF:n valitsemat turnauksen parhaat pelaajat
***Paras maalivahti:**  Roman Čechmánek
***Paras puolustaja:**  Petteri Nummelin
***Paras hyökkääjä**  Miroslav Šatan
***Arvokkain pelaaja:**  Martin Procházka

### Median valitsema tähtijoukkue
***Maalivahti:**  Roman Čechmánek
***Puolustajat:** Petteri Nummelin,  Michal Sýkora
***Hyökkääjät:**  Tomáš Vlasák,  Jiří Dopita,  Miroslav Šatan

## Tilastot
### Turnauksen pistepörssi
*O = Ottelut; M = Maalit; S = Syötöt; P = Pisteet; RM = Rangaistusminuutit; PP = Pelipaikka*

### Maalivahtien torjuntatilastot
*M = Minuutit; L = Laukaukset; PM = Päästetyt maalit; PMK = Päästettyjen maalien keskiarvo; % = Torjuntaprosentti*

## Katso myös
* Jääkiekon B-sarjan maailmanmestaruuskilpailut 2000
* Jääkiekon C-sarjan maailmanmestaruuskilpailut 2000
* Jääkiekon D-sarjan maailmanmestaruuskilpailut 2000

## Lähteet

*Tulokset ja tilastot IIHF:n virallisilla sivuilla
*Vg.no − Ishockey-VM 2000
*The Hockey Nut: 2000 World Hockey Championship 
* Hhockeyarchives - Championnats du Monde 2000 

### Viitteet
Jääkiekon maailmanmestaruuskilpailut 2001

Vuoden **[[2001]] [[jääkiekon maailmanmestaruuskilpailut]]** olivat järjestyksessään 65 maailmanmestaruuskilpailut, ja ne  pelattiin Hannoverissa, Kölnissä ja Nürnbergissä, Saksassa 28. huhtikuuta – 13. toukokuuta 2001. Ottelut pelattiin kolmella areenalla, Kölnarenalla (yleisökapasiteetti 18&nbsp;500), Preussag Arenalla (yleisökapasiteetti 10&nbsp;767) ja Nürnberg Arenalla. 

Turnauksen voitti jo kolmannen kerran peräkkäin Tšekki, joka voitti finaalissa Suomen jatkoajalla 3–2. Leijonat johti loppuottelua kahden erän jälkeen 2-0 ja Suomessa tuudittauduttiin jo vuoden 1995 maailmanmestaruuden uusiutumiseen, mutta päätöserässä Martin Procházka ja Jiří Dopita toivat Tšekin tasoihin. Jatkoajalla David Moravec iski voittomaalin.

Pronssin voitti Ruotsi.

## Otteluareenat




## Lohkot

Lohkot määräytyivät MM-kisojen 1999 sijoitusten mukaan. 

;A-lohko
*  
*  
*  
*  

;B-lohko
*  
*  
*  
*  

;C-lohko
*  
*  
*  
*  

;D-lohko
*  
*  
*  
*  

## Alkusarja

### A-lohko

### B-lohko

### C-lohko

### D-lohko

## Välisarja

### E-lohko

### F-lohko

### G-lohko (putoamissarja)

## Pudotuspelit

### Puolivälierät

### Välierät

### Pronssiottelu

### Loppuottelu

## Lopputulokset

**Pääsarja**

**[[Jääkiekon 1. divisioonan maailmanmestaruuskilpailut 2001|1. divisioona]]**

**[[Jääkiekon 2. divisioonan maailmanmestaruuskilpailut 2001|2. divisioona]]**

Valko-Venäjä ja Norja putosivat suoraan 1. divisioonaan. Japani Kaukoidän karsintaan Etelä-Korean ja Kiinan kanssa.

## Palkinnot

### IIHF:n valitsemat turnauksen parhaat pelaajat
***Paras maalivahti:**  Milan Hnilička
***Paras puolustaja:**  Kim Johnsson
***Paras hyökkääjä**  Sami Kapanen
***Arvokkain pelaaja:**  David Moravec

### Median valitsema ensimmäinen tähtijoukkue
***Maalivahti:**  Milan Hnilička
***Puolustajat:** Petteri Nummelin,  Kim Johnsson
***Hyökkääjät:**  Sami Kapanen,  Robert Reichel,  Martin Ručínský

### Median valitsema toinen tähtijoukkue
***Maalivahti:**  Pasi Nurminen
***Puolustajat:** Pavel Kubina,  Sami Salo
***Hyökkääjät:**  Viktor Ujčík,  Juha Ylönen,  Timo Pärssinen

## Tilastot

### Turnauksen pistepörssi
*O = Ottelut; M = Maalit; S = Syötöt; P = Pisteet; RM = Rangaistusminuutit; PP = Pelipaikka*

### Maalivahtien torjuntatilastot
*M = Minuutit; L = Laukaukset; PM = Päästetyt maalit; PMK = Päästettyjen maalien keskiarvo; % = Torjuntaprosentti*

## Katso myös
*Jääkiekon 1. divisioonan maailmanmestaruuskilpailut 2001
*Jääkiekon 2. divisioonan maailmanmestaruuskilpailut 2001

## Lähteet

## Aiheesta muualla

*Tulokset ja tilastot IIHF:n virallisilla sivuilla
*MTV3 MM-Lätkä -arkisto (Wayback Machine)
*SFRp's hockey archive (Wayback Machine)
*